राजनीतिक दलहरूभित्र लेखपढमा रुचि राख्ने नेताहरूको सूचीमा उनी अग्रपंक्तिमा पर्छन् । स्वअध्ययन त छँदैछ, राजनीतिक व्यस्तताका बीच पनि उनी औपचारिक पढाइलाई निरन्तरता दिइरहेका छन् । दुइटा विषयमा स्नातकोत्तर गरिसकेका मन्त्री तामाङ हाल विद्यावारिधि शोधार्थी हुन् । परम्परागत कृषि प्रणालीबाट नेपालको संस्कार/संस्कृतिमा के जडता छ भन्ने विषयमा त्रिभुवन विश्वविद्यालयबाट उनी शोध गर्दैछन् । ‘विद्यार्थी मन्त्री’ तामाङसँग राजनीति, अध्ययन, पठन शैली र शिक्षा प्रणालीबारे दुर्गा खनालले गरेको कुराकानी :
